Diari Oficial de la Generalitat Valenciana


Sumari del DOGV 8190, del 14-12-2017 (2017/11155)

Convocatòria per a la presentació d'alternatives tècniques del Programa d'actuació integrada de la unitat d'execució Portitxol-1N1 del Pla general d'ordenació urbana de Xàbia.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   8190

Data del DOGV
:   14-12-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/11475


Data del document
:   01-12-2017

Organisme emissor
:   Ajuntament de Xàbia

Tipus de document
:   Anunci

Descriptors 

:   * Xàbia
    * administració local
    * pla d'urbanisme

Convocatòria per a la presentació d'alternatives tècniques del Programa d'actuació integrada de la unitat d'execució Portitxol-1N1 del Pla general d'ordenació urbana de Xàbia. [2017/11486]  
Vist l'acord del Ple de l'Ajuntament de 30 de novembre de 2017, aprovatori de les bases de programació per a l'adjudicació del Programa d'Actuació Integrada de la Unitat d'Execució Portitxol-1N1 en règim de gestió pels propietaris.  
D'acord amb l'article 123 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), es publica aquest anunci i es fa constar la possibilitat de presentar, davant de l'Ajuntament, alternatives tècniques de programa d'actuació integrada, durant el termini de tres mesos comptats des d'aquesta publicació.  
A aquest efecte es fa constar la següent informació:  
a) Entitat adjudicadora: Ajuntament de Xàbia.  
b) Dades generals per a l'obtenció de la informació sobre el programa d'actuació integrada: Les bases de programació aprovades es poden obtenir en el portal de transparència de l'adreça d'internet municipal www.ajxabia.com.  
c) Objecte del programa d'actuació integrada: el desenvolupament de la unitat d'execució Portitxol-1N1 en règim de gestió pels propietaris, d'acord amb l'article 118 i concordants de la LOTUP.  
d) Tramitació i procediment: article 118 i concordants de la LOTUP.  
  
e) Requisits de solvència específics per a la fase de selecció de l'alternativa tècnica: vegeu els apartats 4, 5 i 6 de les bases de programació aprovades.  
f) Criteris de selecció de la fase de selecció de l'alternativa tècnica: vegeu els apartats 1 i 2 de les bases de programació aprovades.  
g) Garanties exigides per a participar en aquesta fase: no se n'exigeixen.  
h) Data límit i lloc de presentació de les alternatives tècniques: el termini per a la presentació d'alternatives tècniques és de tres mesos des de la publicació del present anunci en el Diari Oficial de la Generalitat Valenciana, en el Registre Municipal de l'Ajuntament de Xàbia, situat a l'avinguda Amanecer, número 2.  
i) Despeses de publicitat: a determinar en el compte de liquidació del programa.  
j) Data de l'enviament de l'anunci al Diario Oficial de la Unión Europea: 1 de desembre de 2017.  
k) Altres informacions que es consideren necessàries: per a obtenir més informació pot efectuar una consulta en udjrbclke.irynwfzoz@nzzyfxs.ibb o en el telèfon 281 604 132.  
  
Xàbia, 1 de desembre de 2017.- L'alcalde: José Francisco Chulvi Español.